Abdul Fattah Mahmood

Yang Berhormat Dato' Abdul Fattah Mahmood (lahir 16 September 1963) merupakan ahli politik Malaysia yang telah berkhidmat sebagai Ahli Dewan Undangan Negeri Kelantan (ADUN) bagi Bukit Panau sejak Mac 2004. Beliau adalah ahli Parti Islam Se-Malaysia (PAS), parti komponen gabungan Perikatan Nasional (PN).

 Latar belakang 
Abdul Fattah dilahirkan di Kampung Domis, Bukit Panau. Beliau adalah anak kepada pengasas Sekolah Menengah Ugama (Arab) Ar Rahmaniah, Kampung Paloh, Bukit Panau. Bapanya Tuan Guru Mahmood Mat Sah. Bapanya menetap di Mekah selama 17 tahun untuk mendalami ilmu agama.

Abdul Fattah bersekolah di Sekolah Kebangsaan Bukit Panau dan Maahad Muhammadi Lelaki, Kota Bharu. Kemudian sambung belajar di Kolej Islam Kelang sebelum mengikuti program matrikulasi di Sekolah Alam Shah. Seterusnya belajar jurusan optometri di UKM - ijazah sarjana muda dengan kepujian pada 1990.

Semasa di UKM , Abdul Fattah menjadi Presiden Persatuan Mahasiswa Optometri dan Timbalan Yang Dipertua Kolej Tun Dr Ismail (1985-1986).

Isterinya, Fahimah Mahmood adalah seorang guru siswazah dan mereka mempunyai tiga orang cahaya mata.

 Kerjaya 
Beliau bekerja di klinik optometry di Kajang (1986-1996). Selepas itu membuka klinik sendiri di Kota Bharu.

 NGO 
Abdul Fatah menjadi Lembaga Pengarah Konsortium Koperasi Kelantan Bhd, Pengerusi Lembaga Pengarah Koperasi Kosri Kelantan dan Timbalan Yang Dipertua Jemaah Islah Malaysia Bahagian Kota Bharu.

 Kerjaya politik 
Beliau terbabit dengan politik sejak dalam kampus UKM lagi. Beliau dilantik sebagai Ketua Dewan Pemuda PAS Tanah Merah pada 2003 dan kini Bendahari Dewan Pemuda PAS Kelantan.

Selepas memenangi pilihan raya 2004 di DUN Bukit Panau, beliau dilantik sebagai Pengerusi Jawatankuasa Pembangunan Wanita, Belia dan Sukan.

 Keputusan pilihan raya 
+ Dewan Undangan Negeri Kelantan Peratusan angka berdasarkan jumlah keluar mengundi. Peratusan angka berdasarkan jumlah keluar mengundi.TahunKawasan pilihan rayaCalonUndiPeratusLawanUndiPeratusUndi sahMajoritiHasil2004N26 Bukit Panau  (PAS)  6,926	 51.59%Baharudin Yusof (UMNO) 6,500 48.41% 13,861  426 81.45%2008 Abdul Fattah Mahmood (PAS)  10,129	 63.01%Nik Kemaruzaman Sulong (UMNO) 5,946 36.99% 16,337  4,183 79.92%2013 Abdul Fattah Mahmood (PAS)  13,292	 58.19%Baharudin Yusof (UMNO) 9,552 41.81% 23,103  3,740 84.60%2018  Abdul Fattah Mahmood (PAS)  14,506	  52.40%Dayang Saniah Awang Hamid (UMNO) 10,215 36.90%  28,171   4,291  80.90%Hisham Fauzi (AMANAH) 2,963 10.70%2023Abdul Fattah Mahmood (PAS)22,58279.14%Samsul Adabi Mamat (AMANAH)5,95420.86%28,70416,62857.29%

 Anugerah 

  :
 50px Darjah Dato' Paduka Jiwa Mahkota Kelantan Yang Amat Mulia (D.J.M.K.) - Dato'  (2011)

 Rujukan 

Kategori:Kelahiran 1963
Kategori:Orang hidup
Kategori:Muslim Malaysia
Kategori:Anggota Parti Islam Se-Malaysia
Kategori:Alumni Universiti Kebangsaan Malaysia
Kategori:Ahli politik Malaysia berketurunan Melayu
Kategori:Ahli Dewan Undangan Negeri Kelantan ke-11
Kategori:Ahli Dewan Undangan Negeri Kelantan ke-12
Kategori:Ahli Dewan Undangan Negeri Kelantan ke-13
Kategori:Ahli Dewan Undangan Negeri Kelantan ke-14
Kategori:Ahli Dewan Undangan Negeri Kelantan ke-15